CELEX: C2005/229/69
Language: lv
Date: 2005-09-17 00:00:00
Title: Lieta T-282/05: Prasība pret Eiropas Kopienu Komisiju, ko Paulo Sequeira Wandschneider iesniedza 2005. gada 12. jūlijā

17.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 229/32
            
         Prasība pret Eiropas Kopienu Komisiju, ko Paulo Sequeira Wandschneider iesniedza 2005. gada 12. jūlijā
   (Lieta T-282/05)
   (2005/C 229/69)
   tiesvedības valoda — franču
   Eiropas Kopienu Pirmās instances tiesā 2005. gada 12. jūlijā izskatīšanai ir iesniegta prasība pret Eiropas Kopienu Komisiju, ko cēla Paulo Sekeira Vandšnaiders [Paulo Sequeira Wandschneider], ar dzīvesvietu Briselē, kuru pārstāv Žoržs Vandersandens [Georges Vandersanden] un Kjāra Ronci [Chiara Ronzi], advokāti.
   Prasītāja prasījumi Pirmās instances tiesai ir šādi:
   
               1)
            
            
               atcelt Karjeras attīstības ziņojumu par laikposmu no 2003. gada 1. janvāra līdz 2003. gada 31. decembrim;
            
         
               2)
            
            
               vajadzības gadījumā atcelt lēmumu, ar kuru noraida prasītāja 2004. gada 2. decembrī iesniegto sūdzību;
            
         
               3)
            
            
               piespriest atbildētājai pārskaitīt zaudējumus un nokavējuma procentus par morālo un materiālo kaitējumu, kas novērtēts ex aequo un bono 2500 eiro apmērā, paturot iespēju to papildināt;
            
         
               4)
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Prasītāja norādītie pamati un galvenie argumenti ir tie paši, kas norādīti lietā T-110/04 Sequeira Wandschneider/Komisija (1).
   
      (1)  OV C 106, 86. lpp..